Jonas Mašanauskas

Jonas Mašanauskas (g. 1937 m. balandžio 15 d. Kaune) – Lietuvos estradinių dainų atlikėjas, populiarumą pasiekęs XX a. septintajame dešimtmetyje. Išgarsėjo per Lietuvos televiziją dažnai transliuota melodija su vaizdo įrašu „Vilniaus stogai“. 

Žmona Undinė Nasvytytė, sūnus Kipras Mašanauskas.

Biografija 

Mokėsi Kauno 8-ojoje vidurinėje mokykloje. 1955 m. įstojo į Vilniaus pedagoginio instituto gamtos mokslų fakultetą. 1959 m. įstojo į Valstybinę konservatoriją, kur dar ketverius metus studijavo klasikinį vokalą. 

Dar mokykloje pradėjo groti su pučiamųjų orkestru, studijų metais su įvairiais ansambliais grojo šokių vakaruose, dainavo vokaliniame ansamblyje. 1960-1970 m. dainavo ir grojo mušamaisiais instrumentais Lietuvos radijo estradiniame orkestre. Taip pat grojo 1963 m. susikūrusiame radijo ir televizijos instrumentiniame trio. Vėliau J. Mašanauskas dirbo garso režisieriumi, transliavo koncertus, įrašinėjo radijo spektaklius, taip pat ilgus metus vadovavo Lietuvos radijo Fondinių įrašų ir transliacijų skyriui.

Diskografija 

 A. Ločeris, Z. Žukas, J. Mašanauskas – „Šokių muzika“ (7", mono), išleido „Melodija“.

Šaltiniai

Nuorodos 

 Lietuviškos muzikos kalendorius. Jonas Mašanauskas facebook.com
 Jonas Mašanauskas ir Lietuvos TVR lengvosios muzikos orkestras – Vilniaus stogai, 1966 m.
 Jonas Mašanauskas – Elektrėnų žiburiai

Lietuvos estrados dainininkai
Lietuvos būgnininkai
Radijo Lietuvoje asmenybės